ਅੰਮ੍ਰਿਤਸਰ ਦੇ ਨਿਵਾਸੀ ਵਿਜੈ ਨੇ ਦੱਸਿਆ ਕਿ ਅਣਪਛਾਤੀਆਂ ਲਾਸ਼ਾਂ ਵਿੱਚੋਂ ਉਨ੍ਹਾਂ ਦੇ 18 ਸਾਲ ਬੇਟੇ ਦੀ ਲਾਸ਼ ਮਿਲੀ।

ਇਹ ਬੋਲ ਅੰਮ੍ਰਿਤਸਰ ਦੇ ਵਿਜੈ ਕੁਮਾਰ ਦੇ ਹਨ। ਉਨ੍ਹਾਂ ਦਾ 18 ਸਾਲ ਦਾ ਪੁੱਤਰ ਮੁਨੀਸ਼ ਕੁਮਾਰ 19 ਅਕਤੂਬਰ ਨੂੰ ਰਾਵਣ ਦਹਿਨ ਦੇਖਣ ਜੌੜਾ ਫਾਟਕ ਗਿਆ ਸੀ ਪਰ ਵਾਪਸ ਨਹੀਂ ਆਇਆ। 

ਵਿਜੈ ਕੁਮਾਰ ਅਤੇ ਉਨ੍ਹਾਂ ਦਾ ਪੂਰਾ ਪਰਿਵਾਰ ਸਾਰੀ ਰਾਤ ਮੁਨੀਸ਼ ਦੀ ਭਾਲ ਕਰਦਾ ਰਿਹਾ। ਦੇਰ ਰਾਤ ਦਿਲ ਤੇ ਪੱਥਰ ਰੱਖ ਸਿਵਲ ਹਸਪਤਾਲ ਅਤੇ ਗੁਰੂ ਨਾਨਕ ਦੇਵ ਹਸਪਤਾਲ ਦੇ ਮੁਰਦਾ ਘਰਾਂ 'ਚ ਵੀ ਪਹੁੰਚੇ। 

ਲਾਸ਼ਾਂ ਵਿੱਚ ਆਪਣੇ ਬੱਚੇ ਦੀ ਸ਼ਨਾਖ਼ਤ ਕਰਦੇ ਰਹੇ ਪਰ ਮੁਨੀਸ਼ ਨਹੀਂ ਮਿਲਿਆ।

17 ਘੰਟਿਆਂ ਬਾਅਦ ਪੁਲਿਸ ਨੇ ਦੁਬਾਰਾ ਉਨ੍ਹਾਂ ਨੂੰ ਸਿਵਲ ਹਸਪਤਾਲ 'ਚ ਅਣਪਛਾਤੀਆਂ ਲਾਸ਼ਾਂ ਦੀ ਸ਼ਨਾਖ਼ਤ ਲਈ ਬੁਲਾਇਆ ਤਾਂ ਉੱਥੇ ਉਹਨਾਂ ਦੇ ਬੇਟੇ ਦੀ ਲਾਸ਼ ਮਿਲ ਗਈ।

18 ਸਾਲ ਦਾ ਪੁੱਤਰ ਮੁਨੀਸ਼ ਛੱਡ ਗਿਆ, ਅੱਖਾਂ 'ਚ ਹੰਝੂ ਤਾਂ ਨਹੀਂ ਸਨ ਪਰ ਪੁੱਤਰ ਗੁਆਉਣ ਦਾ ਦਰਦ ਸਾਫ ਦੇਖਿਆ ਜਾ ਸਕਦਾ ਸੀ।

ਵਿਜੈ ਨੇ ਦੱਸਿਆ, '' ਮੇਰਾ ਤਾਂ ਸਭ ਕੁਝ ਹੀ ਖ਼ਤਮ ਹੋ ਗਿਆ, ਇਹ ਦਸਹਿਰਾ ਮੇਰੇ ਘਰ ਦਾ ਦਹਿਨ ਕਰ ਗਿਆ।''

ਇਹ ਵੀ ਪੜ੍ਹੋ꞉

ਇੱਕ ਝਟਕੇ ਵਿੱਚ ਗਈਆਂ ਕਈ ਜਾਨਾਂ

ਅੰਮ੍ਰਿਤਸਰ 'ਚ ਦਸਹਿਰੇ ਮੌਕੇ ਵਾਪਰੇ ਰੇਲ ਹਾਦਸੇ ਨੇ ਸਭ ਨੂੰ ਹਿਲਾ ਕੇ ਰੱਖ ਦਿੱਤਾ ਹੈ। ਸ਼ਹਿਰ ਦੇ ਪੂਰਬੀ ਹਿੱਸੇ ਵਿਚ ਪੈਂਦੇ ਜੌੜੇ ਫਾਟਕ ਲਾਗੇ ਜਿਸ ਸਮੇਂ ਰਾਵਣ ਦੇ ਪੁਤਲੇ ਨੂੰ ਲਾਂਬੂ ਲਾਇਆ ਗਿਆ ਉਸੇ ਸਮੇਂ ਰੇਲ ਪਟੜੀ 'ਤੇ ਖੜੇ ਲੋਕ ਰੇਲ ਗੱਡੀ ਦੀ ਲਪੇਟ 'ਚ ਆ ਗਏ।

ਡਿਪਟੀ ਕਮਿਸ਼ਨਰ, ਕਮਲਦੀਪ ਸਿੰਘ ਨੇ ਐਤਵਾਰ ਨੂੰ ਦੱਸਿਆ ਕਿ ਹਾਦਸੇ ਵਿੱਚ ਜਾਨਾਂ ਗੁਆਉਣ ਵਾਲਿਆਂ ਦੀ ਗਿਣਤੀ 57 ਹੈ। 

ਸ਼ਾਮ ਤੱਕ ਇੱਕ ਹੋਰ ਵਿਅਕਤੀ ਵੱਲੋਂ ਹਸਪਤਾਲ ਵਿੱਚ ਦਮ ਤੋੜ ਜਾਣ ਕਰਕੇ ਇਹ ਗਿਣਤੀ 58 ਹੋ ਗਈ।

'ਭੈਣ ਦੇ ਪਰਿਵਾਰ ਦਾ ਆਖ਼ਰੀ ਦਸਹਿਰਾ'

ਇਸ ਹਾਦਸੇ 'ਚ ਆਪਣੇ ਰਿਸ਼ਤੇਦਾਰ ਗੁਆ ਚੁੱਕੇ ਰਾਹੁਲ ਡੋਗਰਾ ਵੀ ਬੇਵੱਸ ਹੈ। 

ਅੰਮ੍ਰਿਤਸਰ ਦਾ ਰਹਿਣ ਵਾਲਾ ਰਾਹੁਲ ਸਿਵਲ ਹਸਪਤਾਲ ਦੇ ਮੁਰਦਾ ਘਰ ਦੇ ਬਾਹਰ ਖੜਾ ਦਸਹਿਰੇ ਦੇ ਮੇਲੇ ਨੂੰ ਕੋਸ ਰਿਹਾ ਸੀ।

ਰਾਹੁਲ ਨੇ ਦੱਸਿਆ ਕਿ ਇਸ ਹਾਦਸੇ ਨੇ ਉਸ ਦੀ ਵੱਡੀ ਭੈਣ ਦਾ ਘਰ ਤਬਾਹ ਕਰ ਦਿੱਤਾ ਹੈ। 

ਰਾਹੁਲ ਡੋਗਰਾ (ਚਿੱਟੀ ਕਮੀਜ਼) ਆਪਣੀ ਭੈਣ ਨੂੰ ਜਦੋਂ ਮਿਲਣ ਗਿਆ ਤਾਂ ਸਾਰੇ ਦਸਹਿਰਾ ਦੇਖਣ ਜਾਣ ਦੀ ਤਿਆਰੀ ਕਰ ਰਹੇ ਸਨ।

ਰਾਹੁਲ ਨੇ ਦੱਸਿਆ, "ਸ਼ੁੱਕਰਵਾਰ ਸ਼ਾਮ 5 ਵਜੇ ਮੈਂ ਬਟਾਲਾ ਰੋਡ ਸਥਿਤ ਆਪਣੀ ਭੈਣ ਦੇ ਘਰ ਉਨ੍ਹਾਂ ਨੂੰ ਮਿਲਣ ਗਿਆ ਤਾਂ ਮੇਰੀ ਭੈਣ ਪੂਜਾ, ਜੀਜਾ ਅਮਨ ਤੇ ਦੋਵੇਂ ਬੱਚੇ ਦਸਹਿਰੇ ਦਾ ਮੇਲਾ ਵੇਖਣ ਜਾਣ ਦੀ ਤਿਆਰੀ 'ਚ ਸਨ। ਇਹ ਮੇਰੀ ਉਨ੍ਹਾਂ ਨਾਲ ਆਖਰੀ ਮੁਲਾਕਾਤ ਸੀ।" 

ਜਦੋਂ ਰਾਹੁਲ ਨੂੰ ਇਸ ਹਾਦਸੇ ਦੀ ਖ਼ਬਰ ਮਿਲੀ ਤਾਂ ਉਸ ਦੇ ਪੈਰਾਂ ਹੇਠੋਂ ਜ਼ਮੀਨ ਨਿਕਲ ਗਈ। ਉਹ ਤੁਰੰਤ ਆਪਣਿਆਂ ਦੀ ਭਾਲ 'ਚ ਜੁਟ ਗਿਆ।

ਪੂਰੀ ਰਾਤ ਕਦੇ ਹਾਦਸੇ ਵਾਲੀ ਥਾਂ ਤੇ ਕਦੇ ਵੱਖ-ਵੱਖ ਹਸਪਤਾਲਾਂ 'ਚ ਉਹ ਆਪਣੀ ਭੈਣ ਅਤੇ ਉਸਦੇ ਪਰਿਵਾਰ ਦੀ ਭਾਲ ਕਰਦਾ ਰਿਹਾ ਪਰ ਸਵੇਰ ਤੱਕ ਕੁੱਝ ਪਤਾ ਨਹੀਂ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਅੰਮ੍ਰਿਤਸਰ ਰੇਲ ਹਾਦਸਾ : 'ਇਹ ਦਸਹਿਰਾ ਸਾਡੇ ਘਰ ਦਾ ਦਹਿਨ ਕਰ ਗਿਆ'